Tadau Sabah

Tadau Sabah (Boros Malayu:Hari Sabah) nopo nga tadau pomorintaan sondii i taandakon ontok 31 Magus monikid toun do pogun Sabah id Malaysia. Mantad toun 2012, notorimo o tadau koundarangan diti do porinta pogun Sabah om nogi tulun ngaawi do Sabah, om nokohimagon sabaagi kapanaandakan poinhamgon pogun ontok toun 2024.

Mimpuun do taandakon o Tadau Sabah mantad toun 2023 om sumusuhut kopihondot nogi do Tadau Kabansaan Malaysia, kalapas notorimo do porinta pogun o sogu montok popoimagon 31 Magus sabaagi "Tadau Sabah" ontok toun 2021.

 Latar likud 
Kalapas notingkod Sangod Pomogunan II, toinaon o wiilayah dii do Kotoinaan Soudor British (British Military Administration) i sumusuhut pinoundaliu kumaa porinta Koloni Mahkota ontok toun 1946 tu kotoguang kobolingkaangan o Syarikat Berpiagam Borneo Utara British gama kos di takawas montok mamawangun kawagu Borneo Koibutan. Tonggungan mamawangun kawagu do wilayah dii sinowolianan do Koloni Mahkota miampai gabenor Koloni Mahkota i koinsan pinosiliu i Edward Twining ontok 5 Mikat 1949. Sinumowoli i Ralph Hone disio montok popotilombus kapamansayan kawagu wilayah dii, sinusuhut di Roland Turnbull gisom gabenor Koloni Mahkota di kolimpupuson i William Goode. Kalapas nopongo ngaawi o projek kapamansayan, minaganu kootuson o porinta Koloni Mahkota do manahak kopomorintaan sondii kumaa wilayah dii ontok 31 Magus 1963, ii no 16btadau pogulu koponuridangan Persekutuan Malaysia ontok 16 Manom 1963."Sabah's People and History". Sabah's Heritage: A Brief Introduction to Sabah's History, Sabah Museum, Kota Kinabalu. Official Portal Of The Sabah State Government (Mobile). 1992. Archived from the original on 30 May 2014. Retrieved 31 May 2014.

Sundung do insaru o Tadau Pomorintaan Sondii Borneo Koibutan do sukuon sabaagi  'Tadau Kagabasan Sabah',"The National Archives DO 187/31 (Declarations of independence by Sarawak, Sabah and Singapore)". The National Archives. 1963. Retrieved 9 February 2025. au otopot o ahal diti tu perundangan British kokomoi pomorintaan sondii Borneo Koibutan au minanahak kagabasan pogulu minoi amung o wilayah dii montok mombontuk Persekutuan Malaysia. Ontok toun 2018, minanahak o Yayasan Tungkus Borneo (BHF) do lohou kumaa porinta pogun montok popoimagon tadau dii sabaagi "Tadau Sabah" om minopopoimagon dii sabaagi koundarangan pogun.

 Kapanaandakan om tema 
Mondidikot toun 2023, pohoroon o panaandakan diti monikid toun. Taandakon o Tadau Sabah kalapas abaabayan tadau Kabansaan. Nopili iso mantad 25 watas id Sabah sabaagi monongawali karamayan om pogisowli-wolionon id pialatan watas ngaawi diti monikid toun.

 Pionitan miampai Tadau Kagabasan 
Kopihondot nogi o tadau Pomotintaan Sondii Borneo Koibutab ontok 31 Magus do Tadau Kagabasan (Boros Malayu:Hari Merdeka), ii no tadau kabansaan Malaysia i momuhondom kawagu kagabasan Persekutuan Tanah Melayu mantad ponugkuan British ontok toun 1957. Minapatayad o yayasan Tungkus Borneo (BHF) om Parti Tindakan Demokratik (DAP)  Sabah do manaandak yolo 'Tadau Kagabasan Sabah' om okon ko Tadau Merdeka ontok tadau dii.

Mimpuun toun 2015, miagal di nokomoi do Montiri Komunikasi om Multimedia Ahmad Shabery Cheek, pohoroon o panaandakan Tadau Kagabasan miampai au roiton ginumu toun kinagabasan montom mongilag kopuriman o momogun id Sabah om Sarawak do poinsuai-suai sokiro roiton o ginumu kinouliton toun. Sundung do ingkaa, minoposorou i Montiri Koburuon Tanah Sarawak, Tan Sri Datuk Amar Dr James Masing do nokoimagon o Tadau Malaysia mantad di 16 Manom po om silihon daa i sabaagi piisaan pogun. Ka disio "Koilo oinsanan tulun do 31 Magus nopo nga Tadau Kagabasan Malaya om Sabah... ii nopo nga okon ko kagabasan tokou (Sarawak). Milo yolo manaandak dii id Malaya om id Sabah tu miilang yolo tadauwulan kagabasan di miagal, om milo tokou mampayat nung naalap. Nuru do insanangan tokou o kasalaan diti". Minanahak i Masing do komi dii sabaagi tisuli kumaa sogu kawawagu Shabery Cheek i minongomoi do nuru daa Malaysia momuhondom 31 Magus sabaagi Tadau Kagabasan, nga miampai au nuru roiton impiro no kinouliton toun dau.

 Basa'on potilombus 



 Intangai nogi 
 Tadau Kagabasan (Malaysia)
 Tadau Sarawak
 Tadau Malaysia

 Sukuon

Kategori:Sabah